A bankok döntő része a következő esetekben zárja ki az adóst (azaz nem ad hitelt):
Ha korábbi hitelével mulasztást követett el, így a Központi Hitelinformációs Rendszer (KHR)  negatív listáján (a korábbi BAR-listán) szerepel. A KHR-be az az adós kerül, aki legalább egy hitele esetében 90 napon túli, a mindenkori minimálbért meghaladó hiteltartozást halmozott fel. A bankok egy része megkülönböztet aktív és passzív KHR-státuszt.
Aktív státuszú – jelenleg is fennálló, a feltételeknek megfelelő tartozással bíró -  KHR-listásnak nincs értelme hitelért folyamodnia, a bankok ezeket az adósokat automatikusan elutasítják.
A passzív KHR-státusszal bíró ügyfél - akinek 5 éven belül volt mulasztása, de most nincs késedelmes tartozása – egyes bankoknál remélhet kölcsönt, ám ennek kamata a magasabb kockázat miatt mindenképp magasabb lesz.
Ha igazolt jövedelme nem éri el legalább a minimálbér összegét. (Ők adóstárs bevonásával még kaphatnak kölcsönt.)
Ha nem tud legalább 3 hónapos folyamatos határozatlan idejű munkaviszonyt igazolni a jelenlegi munkahelyén.